
PATVIRTINTA
Šiaulių miesto savivaldybės tarybos 
2023 m.      d. sprendimu Nr. T-


ŠIAULIŲ MIESTO SAVIVALDYBĖS APDOVANOJIMO
„METŲ MOKINYS“ SKYRIMO NUOSTATAI

 SKYRIUS


. Šiaulių miesto savivaldybės (toliau – Savivaldybė) apdovanojimo „Metų mokinys“ skyrimo nuostatai (toliau – Nuostatai) reglamentuoja Savivaldybės apdovanojimo „Metų mokinys“ (toliau – Apdovanojimas) skyrimo tvarką Šiaulių miesto bendrojo ugdymo mokyklų (toliau – mokykla) 8 klasių ir I–IV gimnazijos klasių mokiniams (toliau – metų mokinys), laimėjusiems I vietą dalykinėse Šiaulių miesto mokinių olimpiadose, konkursuose, I–III vietas šalies, tarptautiniuose olimpiadų, konkursų etapuose pagal Lietuvos Respublikos švietimo, mokslo ir sporto ministro įsakymu patvirtintą, Lietuvos neformaliojo švietimo agentūros organizuojamų, Lietuvos mokinių dalykinių olimpiadų, konkursų ir kitų renginių grafiką.
. Apdovanojimo tikslas – apdovanoti mokinius, einamaisiais mokslo metais laimėjusius I vietą dalykinėse Šiaulių miesto mokinių olimpiadose, konkursuose, I–III vietas šalies, tarptautiniuose etapuose ir garsinančius Šiaulių miesto vardą.
. Apdovanojimą (piniginę premiją) steigia Savivaldybės taryba.

 SKYRIUS


. Savivaldybės taryba kasmet skiria 100 eurų dydžio premiją už Šiaulių miesto vardo garsinimą ir kiekvieną laimėtą I vietą dalykinėse Šiaulių miesto mokinių olimpiadose, konkursuose, I–III vietas šalies, tarptautiniuose etapuose.
. Savivaldybės švietimo centras, kuris koordinuoja Šiaulių miesto mokinių olimpiadų, konkursų organizavimą, sudaro dalykinių Šiaulių miesto mokinių olimpiadų, konkursų, šalies etapų nugalėtojų sąrašą (toliau – Sąrašas), kuriame, nurodomas mokinio vardas, pavardė, mokykla, klasė, mokinio pateikta atsiskaitomoji sąskaita ir kiti banko rekvizitai (banko pavadinimas, kodas). Savivaldybės švietimo centras Sąrašą perduoda Savivaldybės administracijos Švietimo skyriui, siekiant apdovanoti Šiaulių miesto mokinių olimpiadų, konkursų, šalies etapų nugalėtojus.
. Apdovanojimai skiriami mokiniams, kurie einamaisiais mokslo metais:
. laimėjo I vietą dalykinėse Šiaulių miesto mokinių olimpiadose, konkursuose, I–III vietas šalies, tarptautiniuose etapuose;
. iki gegužės 31 d. yra įtraukti į Savivaldybės švietimo centro sudarytą Sąrašą.
. Apdovanojimai skiriami Savivaldybės mero potvarkiu.
. Premijos mokamos iš Savivaldybės biudžeto asignavimų, skirtų Savivaldybės strateginio veiklos plano Švietimo prieinamumo ir kokybės užtikrinimo programai įgyvendinti.
. Metų mokiniai kasmet apdovanojami renginyje „Metų geriausieji“.





 SKYRIUS


. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau - Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo ir kitais teisės aktais, reglamentuojančiais asmens duomenų apsauga. Duomenų subjektų teisės įgyvendinamos Bendrojo duomenų apsaugos reglamento ir duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka.
. Viešumo ir skaidrumo tikslu, informacija apie renginį „Metų geriausieji“, kurioje nurodoma Šiaulių miesto mokinių olimpiadų, konkursų, šalies etapų nugalėtojų vardai, pavardės, mokyklos ir klasės, sutikus mokiniui, skelbiama Savivaldybės interneto svetainės www.siauliai.lt skiltyje „Naujienos“ vienerius metus nuo informacijos paskelbimo datos.  
. Už Nuostatų įgyvendinimą atsakingas Savivaldybės administracijos Švietimo skyrius ir Savivaldybės švietimo centras.
. Nuostatai gali būti keičiami ar pripažįstami netekusiais galios Savivaldybės tarybos sprendimu.

